
REFERAT DE APROBARE NR. 957 /02.02.2024
LA PROIECT DE HOTARARE
PRIVIND APROBAREA BUGETULUI LOCAL AL COMUNEI CUZA VODĂ PE ANUL 2024



Bugetul de venituri și cheltuieli pe anul 2024 se fundamentează conform prevederilor Legii 273/2006 privind Finanțele Publice Locale, cu modificările și completările ulterioare și a Legii bugetului de stat pe anul 2024 nr. 421/2023. 
 Estimările veniturilor și cheltuielilor la bugetul local pentru anul 2024 sunt detaliate în anexa nr. 1 la proiectul de buget, iar sumele totale sunt următoarele:
 -  totalul veniturilor cuprinse în buget sunt în sumă de 21.579.350 lei;
 - totalul cheltuielilor cuprinse în buget sunt în sumă de  21.894.104 lei.
   Ordonatorii principali de credite pot să prevadă cheltuieli pentru secțiunea de dezvoltare numai dacă au asigurate integral venituri programate pentru acoperirea cheltuielilor secțiunii de funcționare.
 De asemena în proiectele de buget local se cuprind cu prioritate fondul de rezervă bugetară în cotă de 5% din totalul cheltuielilor și sume destinate finanțării proiectelor de dezvoltare locală și a proiectelor cu finanțare comunitară. 
 Secțiunea de funcționare este partea de bază, obligatorie, a bugetelor și cuprinde veniturile necesare finanțării cheltuielilor curente pentru realizarea competențelor stabilite prin lege.          Secțiunea de dezvoltare este partea complementară a bugetelor, cuprinzând veniturile și cheltuielile aferente implementării politicilor de dezvoltare  la nivel local.
  Veniturile din valorificarea unor bunuri pot fi cuprinse în bugetul de venituri și cheltuieli, prin rectificare bugetară, numai după încasarea lor, la fel și veniturile din donații și sponsorizări.  Veniturile proprii incluse în proiectul de buget, au fost stabilite la nivelul încasărilor din anul precedent.  În secțiunea de dezvoltare sunt incluse în lista de investiții și proiectele cu finanțare din PNDL, PNRR , A.SALIGNY etc, pentru care există contracte de finanțare semnate. 

 Având în vedere cele prezentate  și  ținând  cont de  publicarea proiectului de buget pe anul 2024 spre a fi  consultat și dezbatere publică, în conformitate cu prevederile art. 8, lit. a, din Legea nr. 273/2006 privind finanțele publice locale, cu modificările și completările ulterioare, vă rog a dispune emiterea unei hotărâri de consiliu local privind  aprobarea bugetului local pe anul 2024.                                                                                                                      

